钦定古今图书集成/明伦汇编/氏族典/第335卷 > 刘迺
## 钦定古今图书集成/明伦汇编/氏族典/第335卷 > 刘迺

按《唐书刘迺传》：“迺字永夷，河南伊阙人。天宝中，擢进
士第。丧父，以孝闻。服终，补剡尉。大历中，召拜司门员
外郎。德宗初，擢给事中。建中四年，拜兵部侍郎。帝狩
奉天，迺卧疾私第，朱泚遣人召之，固称笃。复遣伪相
蒋镇慰诱，迺佯喑不答，灸无完肤。镇再至，知不可胁，
乃止。迺闻车驾如梁州，自投于床，搏膺呼天，不食卒”
谥曰《贞惠》。